
	JAVNI POZIV
za savjetovanje sa zainteresiranom javnošću

	Naziv nacrta akta, programa ili drugog propisa na koji se savjetovanje odnosi:                      
	NACRT Pravilnika o provedbi postupaka jednostavne nabave

	Razlozi donošenja:
	Sustav javne nabave u Republici Hrvatskoj od 1. siječnja 2017. godine uređen je Zakonom o javnoj nabavi ("Narodne novine" broj 120/16. - u daljnjem tekstu: ZJN 2016) kao općim normativnim aktom na području javne nabave.  

U Narodnim  novinama, br. 48/26 objavljen je Zakon o izmjenama i dopunama Zakona o javnoj nabavi, koji je stupio na snagu 16. svibnja 2026. (u daljnjem tekstu. Izmjene ZJN 2016), osim pojedinih odredaba koje stupaju na snagu 1. rujna 2026. godine, a koje se odnose na pripremu i provedbu postupaka jednostavne nabave. Od 1. rujna 2026. povećavaju se pragovi za jednostavnu nabavu te iznose 50.000,00 eura za robu i usluge te 100.000,00 eura za radove. Ujedno se, radi jačanja transparentnosti i antikorupcijskih učinaka, uvodi obveza provođenja nabave iznad 15.000,00 eura putem modula jednostavne nabave te obveza javne objave poziva na dostavu ponuda za nabave iznad 25.000,00 eura za robu i usluge te iznad 45.000,00 eura za radove. U općem aktu o jednostavnoj nabavi naručitelji su dužni urediti pravila o sukobu interesa te način ostvarivanja pravne zaštite putem prigovora čelniku tijela kod javnopravnih tijela, odnosno odgovornoj osobi kod onih naručitelja koji nisu javnopravna tijela prema odredbama Zakona o općem upravnom postupku, kao i svoj interni akt objaviti u EOJN RH.

Člankom 84. prijelaznih i završnih odredbi Izmjena ZJN 2016 propisano je da su  naručitelji obvezni u roku od tri mjeseca od dana stupanja na snagu ovoga Zakona, uskladiti opće akte kojima se uređuju pravila, uvjeti i postupci jednostavne nabave te planove nabave s odredbama ovoga Zakona.

          S obzirom na naprijed navedene promjene u zakonskoj regulativi, a koje su dovele do značajnih izmjena glede uvjeta, pravila i postupka pripreme i provedbe jednostavne nabave roba, usluga i radova, kao i određenih novosti u provedbi postupaka jednostavne nabave, a koje su naručitelji ex lege obvezni unijeti u svoj opći akt,  izrađen je prijedlog novog Pravilnika o jednostavnoj nabavi. Budući da je Pravilnik o jednostavnoj nabavi opći akt, sukladno članku 11. Zakona o pravu na pristup informacijama ("Narodne novine" broj 25/13., 85/15. i 69/22.) provodi se postupak savjetovanja sa zainteresiranom javnošću stavljanjem Nacrta Pravilnika o jednostavnoj nabavi na internetskim stranicama Općine Maruševec s mogućnošću sudionika da u pisanom obliku ili elektronskom poštom dostave svoje komentare, primjedbe i prijedloge prema obrascu raspoloživom na internetskoj stranici.


	Ciljevi provođenja savjetovanja:
	Upoznavanje javnosti s Nacrtom Pravilnika o provedbi postupaka jednostavne nabave  u svrhu dobivanja mišljenja, primjedbi i prijedloga te eventualno prihvaćanje zakonitih i stručno utemeljenih mišljenja, primjedbi i prijedloga.

	Razdoblje savjetovanja  (početak i završetak):
	Početak: 29. lipnja.2026.
Završetak: zaključno s 29. srpnja 2026.

	Način podnošenja primjedbi, prijedloga i komentara:
	Cjelovitim popunjavanjem Obrasca za sudjelovanje u savjetovanju sa zainteresiranom javnošću (objavljen uz poziv na savjetovanje na službenoj web stranici Općine Maruševec: www.marusevec.hr )

	Adresa za podnošenje primjedbi, prijedloga i komentara:
	email: opcina@marusevec.hr 

	Sukladno odredbi članka 11. Zakona o pravu na pristup informacijama („Narodne novine“ br. 25/13, 85/15 i 69/22) po isteku roka za dostavu mišljenja i prijedloga izradit će se i objaviti Izvješće o savjetovanju sa zainteresiranom javnošću koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi. Izvješće će se objaviti na službenoj internet stranici Općine Maruševec: www.marusevec.hr 


